Bukan Gadis Biasa (drama)

Bukan Gadis Biasa merupakan sebuah siri drama televisyen Malaysia 2020 arahan Azman "Jinggo" Yahya, dibintangi oleh Ayda Jebat dan Remy Ishak. Diadaptasi daripada novel 2019 bertajuk sama karya Liza Nur Siri ini memulakan tayangan perdana di Slot Akasia, TV3 23 April 2020 menggantikan Ironi Kasih. Ini merupakan drama ketiga lakonan Ayda Jebat bersama JS Pictures selepas Cindai dan Dekatkan Jarak Kita. 

Siri ini boleh didapati melalui penstriman dalam talian di saluran YouTube rasmi TV3.

Sinopsis 
Johana (Ayda Jebat) berubah perwatakan persis lelaki (tomboy) apabila terpaksa melalui kemelut kehidupan yang sukar semasa kecil dan terpaksa menjaga anak buahnya, Aisya setelah kematian kakaknya. Amirul (Mas Khan), jurulatih tinju kepada Johana meyimpan perasaan terhadapnya kerana tertarik dengan peribadi Johana yang penuh persoalan.

Rayyan (Remy Ishak) memiliki syarikat penyiasatan persendirian dan dia diupah oleh ayah saudaranya, Suffian (Zarul Husin) untuk menjejaki opahnya sendiri iaitu Aminah (Sheila Rusly) yang hilang dari rumah. Selepas meninggalkan rumah, Aminah yang sudah nyanyuk dan kurang siuman tersesat di tengah kota raya dan dibantu oleh Johana. Johana yang kasihan melihat Aminah membawanya pulang dan mereka tinggal bersama. Rayyan memulakan penyiasatan untuk mencari. Di situlah dia bertemu dengan Johana. Insiden demi insiden berlaku membuatkan Rayyan mula tertarik dengan Johana.

Pelakon

Pelakon utama 
 Ayda Jebat sebagai Johana
 Remy Ishak sebagai Rayyan

Pelakon pembantu 
 Nazim Othman sebagai Amer 
 Ozlynn Waty sebagai Juliana
 Mas Khan sebagai Amirul
 Sheila Rusly sebagai Opah Aminah

Pelakon sampingan 
 Lia Natalia sebagai Ujah 
 Ako Mustapha sebagai Pak Ya
 Balkisyh Semundur Khan sebagai Idora
 Shajiry sebagai Bruno Din
 Zarul Husin sebagai Suffian 
 Idzham Ismail sebagai Bun
 Chacha Maembong sebagai Hanim 
 Ashhry Atan sebagai Azim
 Haeriyanto Hassan sebagai Raja Muzaffar

Runut Bunyi 
 Satu - Zulhilmi
 Angkara - Aisha Husna

Kritikan
Bukan Gadis Biasa menjadi subjek kecaman warganet terhadap solekan watak Opah Aminah dan aspek teknikal lain, penerbitnya Sheila Rusly berbangga kerana drama terbitannya ini mendapat sambutan hebat. Dalam temuramah dengan Harian Metro, beliau berkata: "Saya tidak simpan dendam pun dengan sesiapa yang mengutuk, menghina, mencaci cela saya, produksi saya, suami dan pelakon-pelakon yang terbabit dalam Bukan Gadis Biasa. Saya ucapkan terima kasih kepada mereka. Mungkin disebabkan kecaman mereka inilah Allah naikkan darjat drama ini. Saya tak ambil hati langsung dengan apa yang mereka komen di laman sosial saya, dekat forum atau blog mana-mana membincangkan berkenaan watak saya, perjalanan cerita serta kualiti cerita. Saya sikit pun tak ambil hati,".

Penarafan

Rujukan 

Drama Melayu 2020
Drama adaptasi novel di Malaysia
Rancangan TV3